Прадстаўніцтва кампаніі ў нашым раёне ўжо 15 год узначальвае прафесіянал сваёй справы Віктар Жакаўка. Па адукацыі ён эканаміст. Дарэчы, у далёкія 80-я гады пачынаў сваю прафесійную дзейнасць у дзяржстраху, а потым быў запрошаны ў райфінаддзел райвыканкама. Працаваў рэвізорам, намеснікам старшыні ўпраўлення райсельгасхарчу па эканоміцы. Набыты вялікі практычны вопыт дазволіў яму, калі стаў кіраўніком, практычна адразу вывесці калектыў у абласныя лідары. Пра тое, як ідуць справы ў прадстаўніцтве Белдзяржстраху сёлета, наша інтэрв’ю з В.М. Жакаўкам.